האנק גרין

**

**ויליאם הנרי "האנק" גרין II*' (באנגלית: William Henry "Hank" Green II, נולד ב-[[5 במאי]] [[1980]]) הוא [[יזם]] אמריקאי, [[מוזיקאי]], [[מחנך]], [[מפיק (קולנוע וטלוויזיה)|מפיק]], ו[[Vlog|ולוגר]]. הוא מוכר בעיקר בזכות ערוץ ה[[יוטיוב]] "Vlogbrothers" אותו הקים יחד עם אחיו [[ג'ון גרין|ג'ון]]. הוא ידוע גם עבור יצירה והנחיה של ערוצי יוטיוב חינוכיים בשם "Crash Course" ו־"SciShow".

יחד עם אחיו ג'ון, גרין יצר את כנס "VidCon" שהוא ה[[כנס]] הגדול ביותר בעולם העוסק בסרטונים מקוונים. גרין יצר גם את NerdCon: Stories, שהוא כנס העוסק בסיפור סיפורים. האנק הוא המייסד של גילדת יוצרי הרשת, מייסד-שותף של החברה "DFTBA Records" ושל חברת ה[[משחק]]ים "DFTBA Games", ומייסד חברת הפקת הסרטונים "Pemberley Digital", אשר מייצרת גרסאות עיבוד לוולוגים לרומנים קלאסיים הנמצאים ב[[רשות הציבור]].

== ראשית חייו ==
גרין נולד ב[[ברמינגהאם (אלבמה)|ברמינגהאם]], [[אלבמה]], ולאחר מכן משפחתו עברה לעיר [[אורלנדו]] שב[[פלורידה]], בה הוא גדל. גרין סיים את לימודיו ב[[בית ספר תיכון|תיכון]] "Winter Park" בשנת 1998, ולאחר מכן קיבל תואר ראשון ב[[ביוכימיה]] מקולג' אקקרד ותואר שני בלימודי סביבה מ[[אוניברסיטת מונטנה]].

== Vlogbrothers ==
[[קובץ:Hank_Green_Vlogbrothers_2016.jpg|ממוזער|250x250 פיקסלים|גרין פונה אל המצלמה בסרטון של ה- Vlogbrothers משנת 2016.]]

=== Brotherhood 2.0 (2007) ===
מ־1 בינואר עד 31 בדצמבר 2007, התעסקו גרין ואחיו ג'ון בפרויקט ולוגים שנקרא "Brotherhood 2.0". הפרויקט המקורי היה פעיל בכל ימות השבוע במשך כל השנה, כשבמסגרתו נמנעו האחים מכל [[תקשורת]] מבוססת טקסט ובמקום זאת שוחחו על ידי ולוגים יומיים, אשר הועמדו לרשות הציבור באמצעות [[YouTube]] בערוץ *Vlogbrothers*.

== פרויקטי אינטרנט נוספים ==
=== Project for Awesome ===
ב-2007, ג'ון והאנק הציגו את פרויקט ה[[צדקה]] השנתי שכותרתו Project for Awesome) P4A), פרויקט שבו משתמשי YouTube יוצרים סרטוני וידאו לקידום ארגונים צדקה או ארגונים ללא מטרת רווח על פי בחירתם. העלאת הסרטונים מתרחשת בדרך כלל ב-17–18 לחודש דצמבר. סכומי הכסף המגויסים בכל שנה הולכים וגדלים (עם היוצא מן הכלל של 2011). ב-2015 גויסו 1,546,384 דולרים.

=== קורס מזורז (Crash Course) ===
בינואר 2012 האנק וג'ון גרין יצרו את ערוץ היו-טיוב החינוכי Crash Course כחלק מיוזמת ערוצי המקור. בערוץ ישנם מספר קורסים חינוכיים המתבססים על [[תוכנית לימודים|תוכנית הלימודים]] בבית הספר התיכון. הנושאים הראשונים היו ביולוגיה והיסטוריה עולמית. האחים גרין רואים בערוץ כהקדמה או מבוא לנושאי הלימוד אשר נועדו להלהיב את ה[[תלמיד]]ים ללמידה ולא כניסיון להחליף את חומרי הלימוד המסורתיים. המטרה שלהם היא ליצור כלים שיאפשרו אינטראקציה איכותית יותר ב[[כיתה (בית ספר)|כיתת]] הלימוד, מתוך שאיפה שבבוא היום הערוץ יקיף את כל התכנים בתוכנית הלימוד.

=== SciShow ===
גרין יצר את ערוץ היוטיוב ה[[מדע]]י SciShow בינואר 2012. הערוץ מציג סדרות של סרטונים המתמקדים במספר שדות מדעיים כמו [[כימיה]], [[פיזיקה]] ו[[ביולוגיה]]. הוא מכיל גם [[ריאיון עיתונאי|ראיונות]] ותוכניות [[טריוויה|טריווייה]] עם מומחים בתחומים שונים. גרין שואף לכך שהתכנים של הערוץ יהיו נגישים לציבור כדי לשנות את התפיסה הרווחת שהמדע הוא תחום קשה מיסודו.

=== VidCon ===
[[קובץ:Hank & John Green (7492866636).jpg|ממוזער|האחים גרין בכנס VidCon 2012]]

VidCon הוא כנס שנתי העוסק בנושא הסרטונים המקוונים. יחד עם אחיו ג'ון, האנק ייסד את VidCon כתגובה לקהילה הגדלה שנוצרה סביב יצירת סרטונים מקוונים.

האירוע מושך אליו הרבה יוצרי סרטונים פופולריים ביוטיוב יחד עם מעריציהם ומאפשר לחברי הקהילה להיפגש. האירוע כולל גם כינוס תעשייתי עבור אנשים ועסקים העובדים בתחום הסרטונים המקוונים.

==Journey to the Microcosmos==
בשנת [[2019]] הושק ערוץ [[יוטיוב]] Journey to the Microcosmos שמוקדש ל[[מיקרואורגניזם|מיקרואורגניזמים]] שונים. המוזיקה לערוץ נכתבה על ידי [[אנדרו הואנג]].

== חיים אישיים ==
גרין גר [[מיזולה|במיסולה, מונטנה]] עם אשתו קתרין גרין. הוא אובחן כחולה ב[[קוליטיס כיבית]] ב-2006.
להאנק וקתרין נולד בן ראשון בשם אורין בסוף אוקטובר 2016. ב-20 במאי 2023 פרסם כי הוא חולה ב[[לימפומת הודג'קין|לימפומה של הודג'קין]].

גרין הוא [[אתאיזם|אתאיסט]] ו[[ביסקסואליות|ביסקסואל]].

== פילמוגרפיה ==


== דיסקוגרפיה ==
[[קובץ:Hank at w00tstock.jpg|ממוזער|האנק גרין בהופעה]]

אלבומים:
**So Jokes* (2008)
**This Machine Pwns n00bs* (2009)
**Ellen Hardcastle * (2011)
** Incongruent * (2014) (as Hank Green and The Perfect Strangers)
אלבומים חיים:
**I'm So Bad at This: Live!* (2009)
**Tour de Nerdfighting * (2012)
Extended Plays:
**Thinking About Christmas Songs* (2013) (only available from the 2013 [[Project For Awesome|P4A]])
מופיע גם ב:
**Wrock for Darfur* (2008)
**DFTBA Records, Volume One* (2009)
**C4N'7 R3M1X35* (2010)
**DFTBA Records, Volume Two* (2010)
**DFTBA Records, Volume Three'' (2012)

## קישורים חיצוניים

* 

* How Hank Green became one of the Internet's most influential educators - סרטון על קריירת היוטיוב של האנק גרין ועל הסרטונים החינוכיים שיצר יחד עם ג'ון גרין  

## הערות שוליים

קטגוריה:פעילי אינטרנט אמריקאים
קטגוריה:אתאיסטים אמריקאים
קטגוריה:פעילי איכות הסביבה אמריקאים
קטגוריה:ממציאים אמריקאים
קטגוריה:טיקטוקרים אמריקאים
קטגוריה:מגישי פודקאסטים אמריקאים
קטגוריה:בוגרי אוניברסיטת מונטנה
קטגוריה:אמריקאים שנולדו ב-1980
קטגוריה:האחים גרין
קטגוריה:יוטיוברים אמריקאים